Lona se reviews: 'n Mengelmoes van kinder-en jeugboeke
'n Mengelmoes van kinder-en jeugboeke
'n Potpourrie van Afrikaanse kinder-en jeugboeke:
Krahtz, Karin: Elton die verskriklike April verloor dit!( Tafelberg, 2017)
Elton amper famous April en juffrou Brom (2015) was 'n heerlike reguit op die man af verhaal wat beïndruk het met 'n geloofbare karakter sonder pretensies wat so dadelik in jou hart gekruip het. Verblydend is die verskyning van 'n tweede April storie, en weereens is die verhaal net so 'n lekkerte om te lees!
Hy en sy ma bly nou in 'n ouetehuis Groendakkies, waar sy verpleegster is, en Elton is maar te bly om 'n dak oor sy kop te hê, 'n vol maag en nogal 'n paar vriendelike tannies wat lekker port kan drink. Skool is 'n uitdaging, want as 'n groentjie word hy misbruik deur twee boelies, beland eers in die verkeerde klas- Mechanics – terwyl hy eintlik hoort by kunsklasse en sy musiektalent moet kan uitleef. Gelukkig is daar die noodhulp kursus saam met die pragtige Roxy in die biblioteek-'n veilige plek om vir Popeye weg te kruip- "want die word bibbeljoeteek is beslis nie in sy woordeskat nie".
Elton bly kwaad, en word gestuur na die sielkundige tannie Kameel wat hom aanmoedig om sy gevoelens uit hom te teken… maar help dit regtig? Want hy moet alweer "cover" vir sy ma wat laat huistoe kom, en Elton is oortuig die Samajoor in die tehuis is sy ma se nuwe kêrel. Maar niks erger kan wees as die nuus dat sy ma weer 'n baba verwag nie! Sê Elton: " Die lewe skuiyt op my soos 'n onmanierlike duif".
"Ek is ver verby gatvol.En nou weet ek gatvol is baie gevaarliker as woede, want as jy woedend is, gee jy nog om".
Hierdie joernaal met Elton aan die woord loop oor van treffende opmerkings wat aan Elton se gevoelens gestalte gee. 'n Verhaal wat jou bybly, wat weer gelees wil wees, en 'n plek verdien in biblioteek, skool en tuisversamelings.
Engelbrecht, Nelia: Die Poort-krygers( Tafelberg, 2017)
Hierdie is die vierde en finale titel in die POORT-reeks- bewakers, reisigers en helers, en nou krygers. Kali van Gala en die ander nuweling-bewakers van Bospoort het die geleentheid om hul Kragte en Magte te oefen, maar swak beheer hiervan laat hulle beland in Ierland in 'n kasteel wat dien as 'n beheersentrum wat al die Poorte op aarde monitor.
Die stryd duur voort tussen die bewaarders en die Ander: Chanda –Mundia en sy volgelinge wat hul gedurig opponeer. Dan is daar ook die interessante verhouding tussen die drie- Kali , Zak en Leonardo- watter jongman gaan uiteindelik haar hart volkome verower, of is dit nie moontlik nie?
'n Aksie-belaaide verhaal waar die bewakers uiteindelik tog die mense van Bospoort moet verdedig teen die Ander wat in beheer van die Poort wil wees.
Lesers wat die vorige drie boeke gelees het sal hierdie finale hoofstuk in die saga baie geniet. Pragtige treffende omslae.
Webb, Holly: Lana en Rakker-vakansie by die see( LAPA, 2017)
Die 5de titel in 'n prettige reeks met Lana en haar onnutsige hondjie Rakker as die hoofkarakters. 'n Vakansie by haar Oupa en Ouma by die see is dit die geleentheid vir Rakker om met seewater kennis te maak, en Lana se ouma te irriteer met sy stoutighede. Maar toe hy wegloop en hulle hom moet soek, vermurwe selfs Ouma se hart.
Onskuldige ligte leesstof vir kinders wat al 'n eenvoudige teks kan bemeester, en hou van 'n storie met 'n gewone gesin wat vakansie hou by die see.
Webb, Holly: Lana en Rakker –Rakker se prettige Kersfees( LAPA, 2017)
In die sesde boek in die reeks kry die twee die geleentheid om te help met die diereskuiling Vierpotige Vriende se Kersfeesfunksie in Julie om fondse in te samel.
Lana is dadelik baie entoesiasties en betrek ook ander maats by 'n vertoning van kersliedere. Sy oortuig selfs haar ouers om vir hul huis 'n reuse kersfeesboom te koop. Rakker besef hy sal nie sy been teen hierdie boom kan lig nie! Elkeen van die kinders trek vir hulle honde oulike kersfees-uitrustings aan- Rakker is tog te oulik met sy hoed, maar 'n bietjie van 'n verleentheid toe hy saam met die koor begin "sing".
Ligte leesstof met 'n rakker van 'n hondjie wat gedurig nuwe stoutighede aanvang.
Smit, Louise: Haasdas se nuuskas-episode 3( H&R, 2017) Illustrasies deur Vian Oelofsen.
Die dag vir die sportbyeenkoms breek aan . Groot opgewondenheid heers in Diereland om die wedloop tussen Hasie Kwassie en Skillie Skilpad te sien.
Hasie is vol selfvertroue dat hy gaan wen:"Met my Spoetnieke( sy wegholskoene) hol ek sonder brieke". Hy neem net deel om vir eens en altyd die storie dat skilpad haas gewen het, stop te sit. Sal hy dit regkry? Of is daar diere wat 'n stokkie voor sy grootmond uitsprake gaan steek?
Vian Oelofsen se illustrasies lewer 'ngroot bydrae tot die aantreklikheid van die boek: Piet Muis met sy groen strikdas en geel broekie, die twee skilpaaie met die rooi pette; die maer hasie met sy ontwerperskoene; die wildebees en oupa Dassie elk met 'n Veldnuus koerant; en daardie bloedrooi tv waarna die diertjies met soveel konsentrasie kyk om uit te vind wie nou regtig die wedstryd gewen het! Om nie te praat van die imposante koning Leeu en die pikswartmoeder Raaf se gesprek om 'n oplossing te vind vir die kleintjies wat blootgestel word aan die ou afgetrede diere se stories sodat daar geen stilte meer is nie.
Baie vermaaklik en ironies.
Bertish, Greg: The little optimist( The little optimist trust) 2017 Illustrations by Chip Snaddon. An Afrikaans edition will come.
The author is a South African champion lifesaver achieved as a multiplecardiac surgery survivor, and ambassador for the Children's Hospital Trust. In 22016 he sailed a children's optimist dinghy around the Cape of Storms. The beautiful Langebaan lagoon was the final destination, and the setting for his story about the little yacht – an Optimist –the smallest of all yachts. But this yacht compensated for his size by having the biggest heart you can imagine. He would say to himself:" I may be slow and I may be small. Mysail is square and I'm not tall. But I am special and I have a heart.My dreams are big and this is just the start".
In a brave rescue attempt he safes an old Houseboat which was in trouble far out in the dangerous waters, something none of the other bigger boats would attempt.
A charming story with tremendous appeal in its sincerity , a lesson in courage and to trust one's own abilities. www.thelittleoptimist.org.
Davies, Benji: Oupa se eiland( PROTEA, 2017) Vertaler: Carmen Hansen-Kruger. R150
Simon se Oupa woon aan die onderpunt van hulle tuin in 'n huis. Hy besoek sy Oupa gereeld. Op 'n dag kry hy sy Oupa op 'n ongewone plek- op die solder waar hy agter 'n laken'n groot metaaldeur laat verskyn en Simon nooi om saam met hom op 'n bootreis te vaar na 'n pragtige tropiese eiland . Hulleherstel'n vervalle huisie op die eiland, en Simon dink dit is die beste plek ooit. Hy weet egter dat hulle sal moet truggaan, maarsy Oupa vertel hom dat hy daar gaan agterbly. Toe hy na sy tuiskoms weer 'n draai by oupa se huis gaan maak is Oupa nie meer daar nie. 'n Voël bring aanhom'n koevert met 'n foto van glimlaggende Oupa op die eiland omring deur tropiese voëls en diere.
Keurig versorg soos kenmerkend van PROTEA se kinderboeke -die tropiese eiland is aanloklik met die welige plantegroei en diere.
Die boek word bemark as 'n verhaal wat "'n mooi maar hartseer storie op 'n avontuurlustige manier vertel hoe kinders'n geliefde grootouer groet, hetsy dit vir altyd of tydelik is". Ek dink nie hierdie voorstelling van die dood en afskeid gaan in alle ouers se smaak val nie; dink na oor hoe dit met kinders gebruik gaan word.
Punt-Fouché, Louisa: Skaarser-as-skaarste Oewerkonyn van die Karoo( Christel Foord, 2017).
'n Sterk poëtiese ontroerende teks stel die leser bekend aandie Oewerkonyn, 'n bedreigde soogdier waarvan daar vandag na beraming net 250 pare oor is volgens die skrywer. Feite oor die dier se eetgewoontes en bedreigde habitat word verweef in 'n teks wat sing en dans:"Die bossies wat ons eet, rivierdraaibos, gannabos, bierbos, inkbos en skaapbos, word daarom al hoe skaarser".
'n Pragtige gedig word aan die Oewerkonyn opgedra, hiervan 'n uitreksel:
"jou ore so lank jou voete so sag
Jy verstaan die fluisteringe van die donkerste nag"….. 'n Ongewone boek deur 'n kunstenaar se hand –'n mengelmoes van kleure, letters en sterk gevoel.
Rousseau, Leon: Ek leer van kleure; Ek leer die ABC; Ek leer tel( H&R, 2017) Illustrasies deur Karen Ahlschläger en Johann Strauss.
Drie individuele boeke in sagteband wat voorskoolse kinders help met getalle, om letters te kan identifiseer, en kleure waar te neem.
In Ek leer van kleure is dit gewoonlik oulike muise wat elke individuele kleur voorstel en dienaam van die kleur telkens herhaal. Dan word die rëenboog se kleure aangedui, en op die finale twee bladsye is daar 'n dorpstoneel kompleet met 'n treintjie wat kinders uitnooi om te noem watter kleure hulle hier raaksien.
In Ek leer die ABC kan kinders deur herhaling ook die letters van die ABC leer identifiseer met klanke daarby om te help met die uitspraak. 'n Prettige Appeltert-alfabet word gebruikas objek om die kind tot by die letter z te neem. Heel oorspronklik!
In Ek leer tel is die muiskaraktertjies weer hard aan die werk om kinders se tellery verleidelik mooi te illustreer.
Hierdie is baie aantreklike boeke en behoort goed ontvang te word deur volgelinge van die Storiemuis-reeks.